[{"text_idx": "#000000", "text": "Bilboko eragile ekologista eta sozialak erregai fosilen erabileraren aurka manifestatu ziren larunbatean"}, {"text_idx": "#000001", "text": "Alerta klimatikoa salatzeko izan zen nazioarteko deikurari bat eginda, hiriko hainbat erakundek erregai fosilen erabilera ez eteteak ekar ditzakeen eraginak salatu zituzten larunbat arratsaldean, neurririk hartu ez ezean tenperatura globalaren igoerak izango dituen eragin sozial eta ekonomikoak plazaratuz."}, {"text_idx": "#000003", "text": "Emisioen murrizpen hau sektore guztietan egin beharreko aldaketa dela azaldu du erakundeak, eta bereziki garrantzitsua izango beharko dela Ipar Globaleko herrialdeetan, historikoki duten karbono ekoizpen zorrari erantzuna emateko. Aldarrikapen hauek erregai fosilen ekoizle nagusi diren herrialdeen presioa indartu dute, eta Klima Aldaketarako Gobernuarteko Erakundeak, garbiketa berdea edo greenwashing-arekin lotutako lobbiek politika klimatikoetan duten geroz eta eragin handiagoa salatu du; Arabiako Emirerri Batueetan, COP28 klima globalaren aldeko konferentziaren antolatzailea izanik, Nazio Batuen oniritziarekin estatuko petrolio-industriako burua ekitaldiaren presidente izendatu izana, besteak beste. Larunbateko ekintzaren antolatzaileek aldi berean, Euskal Herrian jarduten duen Petronor enpresak, Europa mailako erregai fosil findegi handienetakoak, jasotzen dituen dirulaguntza publikoak salatu ditu, hidrogeno \u201cberdea\u201dren produkziorako asmoak izanda ere, petroleo produkzioarekin jarraitzen baitute."}, {"text_idx": "#000004", "text": "Larunbateko ekintza antolatu eta manifestua sinatu zuten erakundeek, erregai fosilen produkzioaren amaiera eta justizia ekonomiko eta soziala eskatu dute, Ipar Globaleko herrialdeen interes kolonialak etetea, bertako bizimodu eta kontsumo moldeak Hego Globaleko herrialdeen sakrifizioa eragiten duelako, erregai fosilen moldeak egoera zaurgarrienean dauden biztanleen ustiaketa eta krisi egoera betikotzen duela gehituz. Nazioarteko deiturak COP28aren dataraino (azaroak 28) iraungo duela azaldu dute antolatzaileek."}]